ΓΡΑΠΤΗ ΕΡΩΤΗΣΗ P-0164/02

υποβολή: Francesco Fiori (PPE-DE) προς την Επιτροπή

(30 Ιανουαρίου 2002)

Θέμα: Επαναλειτουργία της σήραγγας του Λευκού Όρους

Λαμβάνονταςπόψη ότι η επαναλειτουργία της σήραγγας του Λευκού Όρους αποτελεί προτεραιότητα σε περιφερειακό και εθνικό επίπεδο και ότι η Αυτόνομη Περιφέρεια της Κοιλάδας της Αόστηςφίσταται λόγω της βραδύτητας των έργων στο γαλλικό τμήμα έναν πραγματικό φυσικό και οικονομικό αποκλεισμό,πογραμμίζοντας δε το γεγονός ότι η παρατεταμένη αυτή παρεμπόδιση θέτει σε έντονη αμφισβήτηση την αρχή που περιλαμβάνεται στη Συνθήκη Ίδρυσης της Ευρωπαϊκής Οικονομικής Κοινότητας σχετικά με την ελεύθερη κυκλοφορία προσώπων, αγαθών,πηρεσιών και κεφαλαίων.

Ερωτάται η Επιτροπή σε ποιές ενέργειες προτίθεται να προβεί ώστε να διατηρηθεί σε ισχύ η αρχή αυτή·

ποιές τεχνικές ενέργειες ασφάλειας και συντήρησης προτίθεται να προβεί ώστε η σήραγγα να επαναλειτουργήσει πλήρως και ασφαλώς·

ποιό χρονοδιάγραμμα προτίθεται να επιβάλει στη Γαλλία προκειμένου να μη συνεχισθεί η εξαναγκαστική αυτή πολιτική μπλοκαρίσματος·

Απάντηση της κας de Palacio εξ ονόματος της Επιτροπής

(25 Φεβρουαρίου 2002)

Η Επιτροπή συμμερίζεται την άποψη του Αξιότιμου Μέλους του Κοινοβουλίου εις ό,τι αφορά τη σημασία της σήραγγας του Λευκού Όρους (Mont Blanc) για την ελεύθερη κυκλοφορία των εμπορευμάτων.

Ωστόσο, η Επιτροπή θεωρεί ότι η επαναλειτουργίαπόκειται κατ'ανάγκην σε κριτήρια ασφαλείας και δεν είναι δυνατή παρά μόνον εφόσον πληρούνται όλοι οι όροι ασφαλείας. Η εκ των προτέρων συναίνεσή της για την επαναλειτουργία της σήραγγας του Λευκού Όρους καθώς και στους ειδικούς κανόνες κυκλοφορίας, δεν αποτελεί αρμοδιότητά της. Η εκπόνηση μελετών και η εκτέλεση εργασιών, καθώς και ο έλεγχος των όρων ασφαλείας και κυκλοφορίας για την επαναλειτουργία, αποτελούν αρμοδιότητα των εθνικών αρχών, γαλλικών και ιταλικών. Αυτό ισχύει τόσο για τα ελαφρά, όσο και για τα βαρέα οχήματα.

Διαβεβαιώσεις για την ασφάλεια εδόθησαν εναλλάξ από τον Γάλλο και τον Ιταλό Υπουργό Μεταφορών. Ωστόσο, η επαναλειτουργία καθυστέρησε σε σχέση με τις αρχικές εκτιμήσεις, προκειμένου να καταστεί δυνατός ο έλεγχος των όρων ασφαλείας μέσω της διενέργειας σειράς γαλλοϊταλικών ασκήσεων προσομοίωσης συμβάντων και πυρκαϊών. Τα αποτελέσματα των εν λόγω ασκήσεων κρίνονται στο σύνολό τους θετικά και προβλέπεται ότι οι όροι της επαναλειτουργίας και εκμετάλλευσης της σήραγγας θα οριστικοποιηθούν κατά τη διάρκεια του Φεβρουαρίου 2002.

Με βάση τα ανωτέρω, η Επιτροπή πιστεύει ότι, επί του παρόντος, δεν είναι αναγκαία η ανάληψη δράσης δυνάμει των διατάξεων της συνθήκης ΕΚ των σχετικών με την ελεύθερη κυκλοφορία των εμπορευμάτων.

Η Επιτροπή θεωρεί ότι μεταξύ των μέτρων που είναι αναγκαία για τον, εις βάθος χρόνου, έλεγχο των χερσαίων μεταφορών και για τη διευκόλυνση της αναδιάταξης των τρόπων μεταφοράς στην περιοχή των Άλπεων, ιδίως δε στην περιοχή του Λευκού Όρους, περιλαμβάνονται:

- η όσο το δυνατόν συντομότερη κατασκευή και λειτουργία δύο σιδηροδρομικών αξόνων που προσδιορίζονται ήδη στους προσανατολισμούς του 1996(1) για το Διευρωπαϊκό Δίκτυο Μεταφορών, δηλαδή του άξονα Λυών-Τορίνο και του άξονα του Μπρένερ, καθώς και η κατασκευή των σιδηροδρομικών αξόνων που προβλέπει η συμφωνία μεταξύ της Ευρωπαϊκής Ένωσης και της Ελβετίας,

- η θέσπιση κοινού συστήματος τιμολόγησης που να καλύπτει το κόστος τηςποδομής,

- η προαγωγή των διατροπικών μεταφορών και

- ηλοποίηση του δεύτερου σιδηροδρομικού πακέτου(2).

(1) Απόφαση αριθ. 1692/96 του Ευρωπαϊκού Κοινοβουλίου και του Συμβουλίου της 23ης Ιουλίου 1996 περί των κοινοτικών προσανατολισμών για την ανάπτυξη του Διευρωπαϊκού Δικτύου Μεταφορών, ΕΕ L 228 της 9.9.1996.

(2) COM(2002)18 τελικό.